ย่านชุมชนเก่า: ชุมชนเกาะเกร็ด
ที่อยู่: ตำบลเกาะเกร็ด อำเภอปากเกร็ด จังหวัดนนทบุรี ภาคกลาง
ลักษณะสำคัญ: ชุมชนเกาะเกร็ด เป็นชุมชนชาวมอญเก่าบน "เกาะเกร็ด" ซึ่งเป็นเกาะขนาดใหญ่ที่อยู่กลางลำน้ำเจ้าพระยา เกาะแห่งนี้เกิดขึ้นจากการขุดคลองลัดลำน้ำเจ้าพระยา ในสมัยสมเด็จพระเจ้าอยู่หัวท้ายสระแห่งกรุงศรีอยุธยา ในปี พ.ศ. 2265 จึงเรียกคลองนี้ว่า "คลองลัดเกร็ดน้อย" ต่อมากลายเป็น "แม่น้ำลัดเกร็ด" จนมีสภาพเป็นเกาะเช่นทุกวันนี้ บ้านเรือนบนเกาะเกร็ดมีลักษณะเป็นบ้านเดี่ยวแบบบ้านในสวนและบ้านไม้ริมน้ำที่เป็นบ้านยกพื้นอยู่ติดกันหลายหลัง พื้นที่บนเกาะมีทั้งที่เป็นพื้นที่ป่าและพื้นที่สวนผลไม้ โดยมีเครื่องปั้นดินเผาและขนมไทยเป็นสินค้าที่ขึ้นชื่อ